Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 554/11/8803	Košice II, 17.7.2012
EEČ : 2-64-185-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno bc Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obv. XXXXX pre prečin zanedbania povinnej výživy podľa § 207 ods. 1,ods. 3 písm. b, c   Trestného zákona pre skutok, že 
 v Košiciach a inde si neplnil vyživovaciu povinnosť k svojej dcére XXXXX XXXXX  hoci táto mu vyplýva priamo zo Zákona o rodine a výška ktorej bola určená na základe rozsudku OS XXXXX XXXXX sp. zn. XXXXX prispievať sumou 49, 79.- € mesačne , túto si úmyselne neplní a tak dlhuje  za obdobie od 1.6.2010 doteraz k rukám matky dieťaťa  XXXXX sumu vo výške 1.152.-€  a skutku sa dopustil hoci bol rozsudkom Okresného súdu XXXXX XXXXX, sp. zn. XXXXX právoplatným dňa 9.7.2010 odsúdený pre prečin zanedbania povinnej výživy podľa § 207 ods. 1 Trestného zákona.
lebo zanikla trestnosť činu
Odôvodnenie:

	Uznesením vyšetrovateľa PZ Okresného riaditeľstva policajného zboru XXXXX XXXXX, sp. zn. ORP-XXXXX bolo podľa § 206 ods. 1 Trestného poriadku  vznesené obvinenie XXXXX pre prečin zanedbania povinnej výživy podľa § 207 ods1, ods. 3 písm. b, c Trestného zákona  , na tom skutkovom základe, ako je uvedené vo výrokovej časti uznesenia.
	Po skončení  vyšetrovania predložil vyšetrovateľ  vyšetrovací spis s návrhom na podanie obžaloby, s tým, že dlh na výživnom je 63,22.- €.
	Po preskúmaní spisového materiálu som zistila, že zanikla trestnosť činu.
	Výživné voči maloletému dieťaťu bolo upravené rozsudkom XXXXX XXXXX , a to prispievať sumou 49,79.-€ mesačne na dieťa . Z výsluchu  matky maloletej XXXXX vyplýva, že povinnosť vyživovať si XXXXX neplní riadne  od 1.6.2010 doteraz . Po vznesení obvinenia uhradil časť dlhu vo výške 833.-€ a dňa 26.4.2012 uhradil sumu 300.- €, čím takto vyrovnal dlh a to aj za obdobie za mesiac máj 2012. Počas doby neplnenia vyživovacej povinnosti netrpeli núdzou.

	Obvinený, ktorý sa v čase výsluchu zdržiaval v Českej republike, priznal spáchanie skutku. Časť dlhu uhradil a zvyšok sľúbil uhradiť dodatočne. V súčasnosti sa zdržuje vo Francúzsku.

	Podľa § 86 písm. a  Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom na vyššie uvedené som rozhodla tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Bernátová
prokurátorka